คําสั่งกรมบังคับคดี

ที่ 319/2547

เรื่อง การปฏิบัติงานเกี่ยวกับการปลูกล้มละลายของบุคคลธรรมดา

---------------------------

          ตามที่ได้มีการประกาศใช้พระราชบัญญัติล้มละลาย (ฉบับที่ 2) พ.ศ. 2547 กําหนดให้ปลด บุคคลธรรมดาจากการล้มละลายทันทีที่พ้นกําหนดระยะเวลาสามปีนับแต่วันที่ศาลพิพากษาให้ล้มละลายนั้น

          เพื่อให้การปฏิบัติหน้าที่เกี่ยวกับการปลดล้มละลายบุคคลธรรมดาเป็นไปด้วยความเรียบร้อย เป็นผลดีแก่คู่ความในคดี จึงมีคําสั่งให้เจ้าพนักงานพิทักษ์ทรัพย์และเจ้าหน้าที่ของกรมบังคับคดีปฏิบัติ ดังต่อไปนี้


ข้อ ๑ ให้ยกเลิกค่าสั่งกรมบังคับคดีที่ 317/2543 เรื่อง การปฏิบัติหน้าที่ของเจ้าพนักงานพิทักษ์ทรัพย์ เกี่ยวกับการที่ลูกหนี้พ้นจากการเป็นบุคคลล้มละลายตามมาตรา 35 แห่งพระราชบัญญัติล้มละลาย (ฉบับที่ 5) พ.ศ. 2542 ลงวันที่ 23 มิถุนายน 2543 คําสั่งกรมบังคับคดีที่ 13/2545 เรื่อง การดําเนินการกับทรัพย์สิน ในคดีล้มละลาย ลงวันที่ 8 มกราคม 2545 และคําสั่งกรมบังคับคดีที่ 98/2546 เรื่อง การปฏิบัติงานเกี่ยวกับ การพ้นจากการเป็นบุคคลล้มละลาย ลงวันที่ 5 มีนาคม 2546


ข้อ ๒ เมื่อศาลมีคําพิพากษาให้ลูกหนี้ซึ่งเป็นบุคคลธรรมดาล้มละลายแล้ว ให้ธุรการคดีของแต่ละ หน่วยงานบันทึกข้อมูลวันที่ศาลมีคําพิพากษาและวันครบกําหนดปลดจากล้มละลายไว้และให้มีบันทึกแจ้ง ฝ่ายความ สํานักงานเลขานุการกรมทราบด้วย


ข้อ ๓ ให้ฝ่ายคําคู่ความ สํานักงานเลขานุการกรม บันทึกข้อมูลในระบบงานของกรมบังคับคดีว่า “บุคคลนี้จะปลดจากล้มละลาย เมื่อวันที่.........เดือน........พ.ศ......”


ข้อ ๔ ให้ธุรการคดีของแต่ละหน่วยงานและฝ่ายคําคู่ความลงนัด ตรวจสอบ และแจ้งรายชื่อลูกหนี้ ผู้ล้มละลายที่จะปลดจากล้มละลายให้เจ้าพนักงานพิทักษ์ทรัพย์เจ้าของสํานวนทราบก่อนวันครบกําหนด ปลดจากล้มละลายไม่น้อยกว่า 6 เดือน


ข้อ ๕ เมื่อเจ้าพนักงานพิทักษ์ทรัพย์ได้รับแจ้งรายชื่อลูกหนี้ตามข้อ 4 แล้ว ให้เจ้าพนักงาน พิทักษ์ทรัพย์ตรวจสอบสํานวนเพื่อดําเนินการอย่างใดอย่างหนึ่งต่อไปนี้

          5.1 ถ้าปรากฏว่าลูกหนี้คนใดอยู่ในหลักเกณฑ์ที่จะปลดจากล้มละลายได้ทันทีที่พ้น กําหนดระยะเวลาตามมาตรา 81/1 แห่งพระราชบัญญัติล้มละลาย พุทธศักราช 2483 แก้ไขเพิ่มเติมโดยพระราชบัญญัติล้มละลาย (ฉบับที่7) พ.ศ. 2547 ให้เจ้าพนักงานพิทักษ์ทรัพย์สรุปสํานวนรายงานอธิบดี กรมบังคับคดีหรือรองอธิบดีกรมบังคับคดีที่ได้รับมอบหมายเพื่อขออนุญาตประกาศโฆษณา เมื่อครบ กําหนดเวลาปลดจากล้มละลายตามกฎหมาย

          เมื่อได้ประกาศโฆษณาตามกฎหมายแล้ว หากปรากฏว่ายังมีกิจการและทรัพย์สินของลูกหนี้ ผู้ล้มละลายอันอาจแบ่งแก่เจ้าหนี้ได้ให้เจ้าพนักงานพิทักษ์ทรัพย์ดําเนินการต่อไปจนแล้วเสร็จและจัดทํา บัญชีรับ - จ่ายเงินให้แก่เจ้าหนี้ หรือในกรณีไม่ปรากฏทรัพย์สินให้จัดทําบัญชีรายงานผลการปฏิบัติงาน ยหาดต่อไป

          5.2 ถ้าปรากฏว่าลูกหนี้คนใดมิได้ให้ความร่วมมือกับเจ้าพนักงานพิทักษ์ทรัพย์ในการรวบรวม ทรัพย์สินโดยไม่มีเหตุอันควร ให้เจ้าพนักงานพิทักษ์ทรัพย์สรุปสํานวนรายงานพร้อมเสนอความเห็นว่าควร หยุดนับระยะเวลาปลดจากล้มละลายในกําหนดเวลาเท่าใด เสนอต่ออธิบดีกรมบังคับคดีหรือรองอธิบดี กรมบังคับคดีที่ได้รับมอบหมายเพื่อขออนุญาตยื่นคําขอต่อศาลเพื่อให้ศาลหยุดนับระยะเวลาปลดจาก ล้มละลาย ถ้าศาลมีคําสั่งให้หยุดนับระยะเวลาแล้ว ให้เจ้าพนักงานพิทักษ์ทรัพย์และเจ้าหน้าที่ที่เกี่ยวข้อง ดําเนินการต่อไปตามข้อ 2 และข้อ 3 โดยอนุโลม

          ทั้งนี้ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                            สั่ง ณ วันที่ 10 สิงหาคม 2547

 

                                                                                           (ลงชื่อ) ไกรสร บารมีอวยชัย

                                                                                           (นายไกรสร บารมีอวยชัย)

                                                                                                อธิบดีกรมบังคับคดี